### 48.    Beslutning om godkendelse af Kvalitetsrapport for folkeskolen 2019/20 med høringssvar

**Åbent**

Sagsnr.: 326-2019-36395       J.nr.: 17.01.10           Dokumentnr.:
326-2020-33774

**Sagstype**

Beslutning.

**Resume og sagens baggrund**

Administrationen har udarbejdet den årlige kvalitetsrapport
for folkeskolen. Kvalitetsrapporten følger op på skolernes arbejde med målsætningerne
i *Plan for forbedring af resultater i folkeskolen* og beskriver blandt
andet udviklingen i elevernes trivsel, fravær og karakterer.

Børn- og Familieudvalget sendte i januar rapporten i høring
blandt skolebestyrelserne, MED-udvalgene på skolerne og de faglige
organisationer.

**Indstillinger**

Direktøren indstiller, at

1.    Høringssvarene
tages til efterretning.

2.    Kvalitetsrapport
for folkeskolen 2019/20 godkendes.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kvalitetsrapporten indeholder en lang række data, bl.a. om
udviklingen i elevernes fravær, trivsel, faglige resultater, overgang til
ungdomsuddannelse, samt skolernes løfteevne og arbejde med stærke
børnefællesskaber.

Der er i høringsperioden kommet 27 høringssvar. Vedlagt
denne sag er kvalitetsrapporten, de samlede høringssvar, samt et resumé af
høringssvarene.

*Kvalitetsrapportens resultater og konklusioner*

Kommunalbestyrelsen vedtog i oktober 2018 en *Plan for forbedring af resultater i folkeskolen*.
I planen er der fokus på tre indsatsområder: Fravær og trivsel, Faglige
resultater og Forpligtende samarbejde og åben skole. Dette års kvalitetsrapport
indeholder den første status på arbejdet med målene i planen.

Kvalitetsrapporten peger på, at
karaktergennemsnittene i dansk og matematik er faldet, samtidig med at andelen
af elever, som får mindst 02 i både dansk og matematik, er faldet.Der
ekskluderes flere elever end landsgennemsnittet. Det samlede resultat af
trivselsmålingen i Kalundborg Kommune er imidlertid tæt på landsgennemsnittet,
Isabella Schultz er faldende og flere unge kommer i gang med en ungdomsuddannelse. Derudover
viser rapporten, at størstedelen af skolerne har indgået aftaler om åben skole
aktiviteter og samarbejde med dagtilbud.

*Plan for forbedring af
resultater i folkeskolen*.

Hver enkelt folkeskole har sin egen målaftale med afsæt i *Plan for forbedring af resultater i folkeskolen*. Det omfatter blandt andet synlig læring,
drøftelser af opgaven på personale- og MED mødet, introduktion for afvikling af
nationale test, niveaudeling, observation i klasserne mm. De enkelte skolers
egne målaftaler suppleres med en række fælles grundlæggende initiativer i tilknytning
til kerneopgaven samt i overensstemmelse med anbefalingerne fra
Lærerkommissionen:

•
Understøttelse af god skoleledelse med bl.a. praksisorienteret supervision/sparring
på den enkelte skole i et 3-årigt samarbejde med Absalon fra skoleåret 2020/21.
Formålet er at understøtte den faglige ledelse.

•
Gennemsigtighed og videndeling i skoleårets planlægning. Der
gennemføres 2 temadag primo 2020 omkring skoleårets planlægning med henblik på
erfaringsudveksling på tværs af skolerne omkring bl.a. faglige prioriteringer.

•
”Professionel Kapital” til at udvikle det faglige miljø på
skolerne. Samarbejde mellem Lærerkredsen, FOA, BUPL, skolelederforeningen og administrationen.
Når man sammenligner med øvrige kommuner, som har fået kortlagt deres
professionelle kapital, så er folkeskolerne i Kalundborg Kommune i top på
afgørende parametre som social kapital, tillid, retfærdighed, indflydelse på
eget arbejde, ledelseskvalitet og engagement i arbejdet.

•
Lokalaftale mellem kommune og lærerkreds. Lokalaftalen evalueres
i første kvartal 2020 i samarbejde mellem skolelederne, tillidsrepræsentanterne
og administrationen.

•
Systematisk introduktion til arbejdspladsen målrettet nye
medarbejdere på skolerne gennem netop etableret mentorordning.

Derudover arbejdes der fortsat med Folkeskolereformen, som
på landsplan har en langsom implementeringsproces (eksempelvis bevægelse, åben
skole, understøttende undervisning mv.) samt revitalisering af lokalt ordblindetilbud
og intensive læringsforløb ved Ungdomsskolen målrettet 8./9. klasse med henblik
på, at flere elever får mindst 02 i dansk/matematik og dermed mulighed for at
påbegynde en ungdomsuddannelse.

*Høringssvar*

De 27 høringssvar fra skolebestyrelser, MED-udvalg og
faglige organisationer indeholder mange forskelligartede bemærkninger. Nogle
høringssvar forklarer, hvorfor skolens resultater ser ud, som de gør, og
beskriver, hvad skolen gør for at øge trivslen og det faglige niveau. Andre
høringssvar fokuserer på, hvad kommunen bør gøre for at styrke folkeskolen, og
andre igen forholder sig til, hvad kvalitetsrapporten bør indeholde og hvordan
den er bygget op. Enkelte høringsparter bemærker blot, at de tager
kvalitetsrapporten til efterretning. I resuméet af høringssvarene fremgår de
mest centrale pointer fra hvert høringssvar. Det anbefales dog, at
høringssvarene læses i deres fulde længde.

**Økonomiske konsekvenser**

Ingen.

**Børn- og Familieudvalgets møde
den 4. marts 2020:**

Anbefales.

Laust Kristensen (F) og Charlotte Frederiksen (A) tager
forbehold.

**Økonomiudvalgets møde den 22.
april 2020:**

Anbefales. Økonomiudvalget finder det ikke
tilfredsstillende, at andelen af elever, som får mindst 02 i dansk og
matematik, er faldet. Udvalget anbefaler, at Børn- og Familieudvalget i
samarbejde med skolens ledelse og medarbejdere prioritere opgaven højt,  så
andelen af elever som får mindst 02 i dansk og matematik stiger jf. den
vedtagne plan for forbedring af resultater i folkeskolen.

Jacob Lauritsen (Ø), Oda Ravn (A) og Ritt Lund
(A) tog forbehold.

**Bilag**

|  |  |
| --- | --- |
| Kvalitetsrapport for folkeskolen 2019/20 | 326-2019-335942 |
| Samlede høringssvar | 326-2020-48601 |
| Resumé af høringssvar | 326-2020-50725 |